केही समयअघि माओवादी लडाकुको छैटौं डिभिजन दसरथपुरमा लडाकु रहेका मुक्ति र अरुणले डेकेन्द्र-पत्नी लक्ष्मीले पुनरावेदन अदालत सुर्खेतमा अनुसन्धानअघि बढाउन माग गर्दै रिट दायर गरेलगत्तै शिविर छाडेको प्रहरी स्रोतले जनायो । रिट दायरपछि पक्राउ परिने निश्चित भएकाले उनीहरू दुवै चेक बुझेर अवकाशमा निस्केका थिए । 'रिट दायर गरेको केही दिनमै मुक्ति र अरुणले पैसा बुझेर निस्किएछन्,' एक प्रहरी अधिकृतले भने, 'हामीले फरार सबैको लोकेसन बुझिसकेका छौं । तर, राज्यकै उच्च दबाबले मुख्य अभियुक्त पक्रनमा अवरोध सिर्जना भएको छ ।'
